《隆教寺》
清代·卢震

层峦回合梵王宫，色相楼台烟雨中。千树门头盘石磴，一铃殿角语天风。

林栖孤鹤樵僧返，山拥重云野寺空。薄暮疏钟催去客，那禁神骏忆支公。

作者简介：（1626—1702）清湖北竟陵人，京师籍，字亨一。范文程婿。所隶何旗不详。顺治间以诸生应廷试，授编修。康熙间累官为湖广巡抚。三藩乱起，弃长沙逃走，贬谪管乌喇船厂，后得放归。有《杜诗说略》、《说安堂集》。